महामद आनास बिथांआ हौवाफोरनि 400 मिटार खारनायखौ 45.69 सेकेन्टआव फोजोबनानै नैथि मासिखौ मोन्नो हायो आरो आसाम हादोरसानि “sprint queen” हिमा दास बिथांआ हिन्जावफोरनि 400 मिटार खारनायखौ 50.79 सेकेन्टआव फोजोबनानै नैथि बान्थाखौ आवग्रिनो हायो। बिथांआ थांनाय जुलाइ दानआव फिनलैन्ड हादोरनि थामपेरेआव जानाय राथिना स्तेदियामाव ‘IAAF World Under 20 Championship 2018’ नि 400 मिटार खारनाय बादायलायनायखौ 51.46 मिनिटआव फोजोबनानै देरहासारना जारिमिनआव दोन्नो हादोंमोन। बिथांआनो भरतनि गिबिसिन एटलेटिस गेलेनानै सनानि मेडेल मोनजेनगिरि जानानै थायो।